In nomine Dei, amen. Per hoc presens instrumentum pateat universis, quod anno Nativitatis ejusdem millesimo trecentesimo vicesimo tertio, die martis, in vigilia festi Beatorum Petri et Pauli apostolorum, indictione sexta, pontificatus sanctissimi in Christo patris ac domini Johannis, divina providentia pape vicesimi secundi, anno septimo, in aula episcopali domus Autissiodor. in nostrorum tabellionum publicorum et testium subscriptorum ad hec vocatorum et rogatorum presentia, propter hoc personaliter constituti, reverendus in Christo pater ac dominus Petrus de Gressibus, Dei gratia Autiss. episcopus ex una parte; et nobilis ac potens vir Ludovicus, comes Flandrie et Nivernis domicellus, ex altera, obtulit pars dicti comitis se facere fidelitatem et homagium dicto episcopo et ecclesie sue predicte, de omnibus et singulis rebus feodalibus a dicta ecclesia et ab ipso, nomine ipsius ecclesie in feodo moventibus, de quibus pater ejusdem comitis et predecessores sui fuerant homines et fideles dicti episcopi predecessorum suorum et ecclesie predicte et sub eisdem modo et forma quibus dicti pater ipsius comitis et predecessoris sui fecerant homagium et fidelitatem predicto episcopo suis predecessoribus et ecclesie sue ante dicte, et ab hoc venerat idem comes specialiter, ut dicebat. Qua oblatione ex parte dicti comitis facta, fuit ex parte dicti episcopi exhibitum quoddam instrumentum sigillis personarum plurium in dicto instrumento inscriptarum sigillatum, manu propria Galtherii Blandini clerici publici, autoritate apostolica notarii, confectum, et signo ipsius consignatum ut prima facie apparebat, et mandato dicti episcopi in publico lectum ad ostendendum dicto comiti et ipsum informandum quomodo, qualiter et de quibus rebus ipse fidem dicti episcopi et dicte ecclesie intrare, et eidem episcopo homagium facere tenebatur, et ad finem quod de rebus in dicto instrumento expresse nominatis, dictam fidem intraret, et dictum homagium, sicut pater suus fecerat, et prout in dicto instrumento continebatur; cujus instrumentum tenor sequitur in hec verba, comme à l’acte de 1296, ci-dessus. Quod instrumento sic lecto, pars dicti comitis sic respondit quod sub generalitate ex parte sua superius dicta et non alias, paratus erat, et se offerebat, et pluries obtulit intrare fidem ipsius episcopi nomine sue ecclesie et eidem et predicte ecclesie homagium facere; et cum dictus episcopus responderet quod paratus erat ipsum recipere ad fidelitatem et homagium, sicut pater dicti comitis per Autiss. episcopum receptus fuerat, et sicut dicto continebatur instrumento, parsque dicti comitis respondisset et responderet, ut supra, videlicet, quod dictam fidem intraret, et dictum homagium faceret, eoque modo quo obtulerat et non alias. Tandem, deliberatione prehabita à dicto episcopo cum concilio suo, utrum dictum comitem admitteret ad faciendum dictam fidem et homagium per dictum modum sibi oblatum, ex parte ipsius episcopi fuit dictum et declaratum quod quodcumque inde accidere posset de dicto homagio, intentionis tamen dicti episcopi erat quod dictus comes fidem suam intraret, et sibi homagium faceret, dictus episcopus ipsum reciperet in fide et homagio predictis de omnibus et singulis rebus in dicto instrumento contentis et dicto comiti, tam per lecturam dicti instrumenti, quam verbo tentis pluries declaratis, et de quibus pater ipsius comitis homagium episcopo Autiss. et dicte ecclesie fecerat nominatim et expresse, et sub modo et forma predictis, et prout in dicto instrumento continentur. Dictum fuit etiam ex parte dicti episcopi, quod per gentes et ministros dicti comitis fuerant dicto episcopo et ejus gentibus et ministris plura gravamina et plures offense illata et illate, que fuerunt ibidem expresse et nominatim declarate, de quibus prosequentes adversus quem ubi et quando sibi placeret, et eidem episcopo videretur expedire, pars dicti episcopi fuit expresse protestata. Ad hec autem fuit responsum et protestatum ex parte dicti comitis quod intentionis sue erat quod fidem dicti episcopi et dicte ecclesie intraret, et dictum homagium faceret generaliter, de rebus quas ab ecclesia predicta tenebat et sui predecessores tenuerant, et de quibus dictum homagium facere tenebantur, et de quibus etiam et sub modo et forma quibus pater suus et sui predecessores dictum homagium fecerant, et suo generalitate ex parte ipsius superius expressa, absque hoc quod aliquid expresse aliter declaravit, vel se in presenti recognoscerit se tenere ab ecclesia supradicta; quodque super dictis gravaminibus et offensis gentibus et ministris suis per dictum episcopum impositis se deffenderet, prout deberet et faceret, quicquid existeret rationis si ubi quando, et coram quo contra ipsum questio moveretur. Quibus actis et dictis, dictus comes, in presentia plurium canonicorum et clericorum chori ecclesie Autissiodor. predicte, qui ibidem processionaliter venerant et presentes intererant, et inter quos erant venerabiles viri Guillermus de Lisigniis, diaconus, indutus indumentis diaconalibus siribus, textum evangeliorum secum deferens, et Guido de Foncheiz indutus indumentis subdiaconalibus, canonici dicte Autiss. ecclesie, una cum duabus crucibus, quarum unam Johannes de Champellis, et aliam Robertus de Edua, clerici chori dicte ecclesie deferebant, et una cum duobus candelabris argenteis, duobus cereis in eis existentibus, quorum unum deferebat Gilo de Montolonio nepos Domini Guillermi de Montolonio, presbyteri canonici B. Marie in Civitate Autissiodorensi, et aliud Ancellus de Joussono, clerici dicti chori, nec non una cum aqua benedicta, quam deserebat perinus Mercerii, clericus similiter dicti chori, et aliis in talibus deferri consuetis; prefatus comes eidem episcopo, ecclesie suo predicte nomine, fecit homagium et fidelitatem promisit, prout tenebatur, prout pater suus et predecessores sui fecerant, et dictus episcopus ipsum incontinenti ad hoc recepit cum manibus et osculo, prout in talibus est fieri consuetum, in presentia predicti textus evangelii, quem etiam tetigit dictus comes, et ambo osculati fuerunt dictum textum, et incontinenti postea dictus episcopus injunxit et precepit ipsi comiti, tanquam homini et fideli suo, sub penis que in talibus, tam de jure quam de consuetudine vendicant sibi locum, ut sibi episcopo traderet dictus comes bene et fideliter in scriptis feudum suum et omnes res feudales nominatim et specialiter, de quibus sibi fidelitatem et homagium fecerat, secundum quod jus et consuetudo dictabant, et infra tempus a jure et consuetudine statutum. Pars vero dicti comitis ad hoc respondit, quod ipse super hoc tantum faceret quod de jure et consuetudine sufficeret et sufficere deberet, et quod ipse comes volabat esse filius et fidelis ecclesie Autiss. supradicte. Super quibus omnibus et singulis dictus episcopus petiit a nobis publicis notariis infra scriptis sibi publicum fieri instrumentum. Acta fuerunt hoc anno, die, indictione, pontificatu et loco, predictis presentibus religiosis et honestis viris fratribus Altando dicto Flote, abbate monasterii Vizeliacensis, Petro de Bello-Joco, priore prioratus de Caritate, et Roberto abbate monasterii Sancti-Petri Autissiod., viris venerabilibus et discretis dominis et magistris Feliseo de Coauduno, Johanne Quoquardi, Guillelmo de Lesigniis, Guillermo de Beusseria, Guidone de Foncheiz, canonicis ecclesie Autiss. Gaufrido dicto de Vanlsacre, canonico Nivernensi; nobilibus viris dominis Mattheo de Melloto, domino Sancti-Prisci, Johanne de Mariaco, Ytacio de Constant, Adunoto de Taroeine, Guidone de Thociaco, domino de Valle d’Aligny, Johanne de Basoiches, Guillermo de Arciaco et Guillermo de Chanteloup, militibus; religiosis viris Dracone de Menetreu, priore prioratus de Sessiaco, Johanne de Cona, celerario de Iranciaco et priore Sancti-Amatoris Autiss. magistris Silvestro Viviani, Petro de Pulvereno, Petro de Fretis, Johanne Aurifabri, Johanne Ferrici, Johanne Sapientis thesaurario de Appogniaco, Michaële de Parisiis, Roberto de Pisis, Jacobo de Cluniaco, Hugone de Conseyo baillivo Nivernensi, Johanne presbyteri, Johanne de Loriaco, Stephano Balduini, Guillermo Morandin, Guillermo Salnerii, Petro Volandi, Guillermo de Balesa, Monino dicto le Gay, et pluribus aliis vocatis ad premissa testibus specialiter et rogatis. Et ego Stephanus de Sancto-Juliano-de-Saltu, Senonensis diocesis, clericus publicus, autoritate apostolica tabellio juratus, omnibus et singulis supra scriptis, et prout in presenti publico instrumento continetur, presens interfui, una cum testibus supra et tabellionibus publicis infra scriptis, et hec omnia publicando, et in hanc formam, publicam redigendo, hic me manu mea propria subcripsi, signoque meo consueto signavi una cum signis publicorum tabellionum infra scriptorum vocatus et rogatus. Les autres notaires sont: Johannes de Vernoto, Senonensis diocesis, Johannes Championis de Appogniaco, Nicolaus dictus Longue-Joue, clericus Autiss. diocesis, Humbaudus Burserii de Autiss.